**ჟინვალის წყალსაცავის ექსპლუატაციის ვადის გაგრძელების მიზნით, წყალსაცავის არეალში მყარი ნატანის შესწავლა და მისი ამოღების შესაძლებლობების შეფასება**

ზოგადი ნაწილი

ჟინვალის წყალსაცავზე ყოველწლიურად ჩატარებული ბათიმეტრიული კვლევების მიხედვით წყალსაცავის აკვატორიაში ყოველწლიურად საშუალოდ გროვდება 1,7 მლნ. კბ.მ. მყარი ნატანი, რაც შესაბამისად ამავე რაოდენობით, ყოველწლიურად ამცირებს წყალსაცავის მოცულობას. ნატანის უმეტესი ნაწილი წყალსაცავის არაღმა ნაწილებში, მდინარეების შესართავებთან გროვდება, ხოლო მასალის წვრილი ფრაქცია გადაადგილდება კაშხლისკენ, წყალსაცავის ღრმა ნაწილისკენ.

კვლევის მიზანი

კვლევის მიზანია, წყალსაცავის ექსპლუატაციის ვადის გაზრდის მიზნით, აკვატორიის ფარგლებში აკუმულირებული ნატანის ამოღების შესაძლებლობის შეფასება და რამდენიმე შესაძლო ვარიანტის მოდელირება, რომლის შედეგად შესაძლებელი იქნება:

* წყალსაცავის მოცულობის შევსების ინტენსივობის შემცირება;
* წყალსაცავის სასარგებლო მოცულობის შენარჩუნება;
* წყალსაცავის საპროექტო მოცულობის თანდათანობითი აღდგენა.

ჩამოთვლილი ვარიანტების შესაბამისად უნდა შეფასდეს წყალსაცავის ექსპლუატაციის ვადის გაგრძელების შესაბამისი ეფექტები დროში.

კვლევის ფარგლებში შესასრულებელი სამუშაოები

I ეტაპი

1. წყალსაცავში აკუმულირებული მყარი ნატანის მოცულობის შეფასება და მათი სივრცული განაწილების დადგენა;
2. წყალსაცავის მკვებავი მდინარეების მყარი ნატანის რაოდენობრივი შეფასება, კლიმატის ცვლილების ტენდენციების გათვალისწინებით;
3. წყალსაცავის წყლის სარკის დინამიკის შეფასება;
4. წყალსაცავში აკუმულურებული მყარი ნატანის გავრცელების არეალების პრიორიტეტიზაცია და კრიტიკული არეალის გამოყოფა, აკუმულირებული მყარი ნატანის მოცულობების ჩვენებით;
5. გამოყოფილი კრიტიკული არეალისთვის, მსოფლიოში არსებული საუკეთესო პრაქტიკის გათვალისწინებით, მყარი ნატანის ამოღების მეთოდების შემუშავება, წყალსაცავის წყლის ხარისხის დაცვის უზრუნველყოფის გათვალისწინებით;
6. ასევე, მსოფლიოში არსებული საუკეთესო პრაქტიკის გათვალისწინებით, მყარი ნატანის დაჭერის მეთოდების შემუშავება წყალსაცავის მკვებავი 3 ძირითადი შენაკადის ფარგლებში, წყალსაცავის წყლის ხარისხის დაცვის უზრუნველყოფის გათვალისწინებით.

II ეტაპი

1. ამოღებული მყარი ნატანის შენდგომი მართვის მიზნით მისი გამოყენების შესაძლებლობის შეფასება, კერძოდ:
* მყარი ნატანის სასარგებლო წიაღისეულის შემდაგენლობის, ფრაქციის და მოცულობის განსაზღვრა, მაგალითად: ღორღი, ქვიშა, ლამი და ფუჭი მასა და ა.შ.;
* ამოღებული მყარი ნატანის შემდგომი მართვის შესაძლებლობების სარეკომენდაციო შეფასება, მისი სასარგებლო წიაღისეულის შემადგენლობის გამოყენების გათვალისწინებით;
* ამოღებული მყარი ნატანის დასაწყობების ადგილის მიმართ მოთხოვნების შემუშავება და დასაწყობების ადგილის რამდენიმე ალტერნატიული მაგალითის განხილვა.

დამატებითი პირობები

* საჭიროა კვლვევა წარიმართოს დარგის კვალიფიციური სპეციალისტების მიერ;
* კვლევის სრულყოფის მიზნით, „კომპანია“ განიხილავს განმცხადებლის დამატებით მოსაზრებებსა და წინადადებებს.